Miután otthagytuk A Bandát, Piper közzétett egy videót
a gyerekeink kapcsán. Durva volt.
A felvétel Piper hálószobájában készült, ahol a lány Lev,
Elliana és Emily társaságában tartózkodott.
Piper egyesével sorra vette a kilépett bandatagokat, és elmagyarázta,
hogy melyikük miért ment el.
Akik hátat fordítottak A Bandának, mind a toxikus körülményeket okolták.
Egyáltalán nincs igazuk. Mi itt mind jó barátok vagyunk.
Mondd azt, hogy nem tűröd a rágalmazást.
Látszott, hogy Pipernek… nem tetszik a dolog. Hamisnak érződött.
Mondd azt is, hogy egyetlen felnőtt sem irányít téged.
A felvételen Piper mindannyiunk gyermekét kikövette az oldalain. Egyértelmű volt,
hogy megrendezett jelenetet látok.
Most A Banda oldalán vagyok, és mindegyiküket kikövetem.
Először is Claire-t.
Mint tudjátok, ő az unokatestvérem, és régebben nagyon jól elvoltunk.
A gyerekeink… kénytelenek voltak átélni,
ahogy a videó nyomán felburjánzik a népharag.
A kommentek voltak a legrosszabbak.
GYŰLÖLLEK, RIBANC!
Még csak 13 éves voltam, de már a világ minden tájáról
kaptam gyűlölködő kommentet. Ebben a korban nyomot hagy az ilyesmi.
Nagyon rosszul esett.
Mindenhonnan támadták őket. Gyűlöletkampányt szerveztek ellenük.
Nem tudom, Tiffany kamuprofilokkal csináltatta-e,
de megindult egy online roham.
Sok gyerek esik zaklatás áldozatául. De ez szintlépés volt.
Őket nem 100 másik kölyök terrorizálta egy kisvárosban, hanem az egész világ.
Rossz érzés volt a kommenteket olvasni. Az emberek kritizáltak
és elítéltek minket.
Dühös voltam, mert a kommentelők csak visszhangozták
Piper szavait, amiket Tiffany adott a szájába.
A rajongók képébe hazudott, és a saját lányát használta fel erre.
Tiffany a saját telefonján,
de Piper profiljáról hülyeségekkel tömte a rajongók fejét.
Gyűlöletkampányt indított azok ellen, akik elhagyták A Bandát,
és hamis rajongói fiókokat hozott létre.
Biztosra tudjuk, hogy Tiffany kamuprofilokról ócsárolta
A Banda távozó tagjait.
A fiam padlóra került. Csak azt szerettem volna,
hogy hagyja békén őt. Foglalkozzon a saját lányával.
Ne a többiekkel.
ROSSZ TÁRSASÁG: KI ÁLL A GYEREKINFLUENSZEREK MÖGÖTT?
Miután elhagytuk A Bandát, a gyerekek közösségi média oldalai,
különösen a YouTube-csatornájuk, bezuhant, és nem volt nézettségük.
E-maileztem a YouTube-bal, beszéltem Fiverr-es szakikkal,
keresőoptimalizálást csináltunk. Próbáltam kitalálni, mi történhetett.
Mikor kezdődött a baj?
Sawyer február 15-én lépett ki A Bandából.
Két napra rá több százasával kezdtük veszíteni a feliratkozókat.
Na, igen. Ez tényleg szokatlan visszaesés. Ritkán látni ekkora lemorzsolódást…
hacsak nincs egy aktív kampány. Tudják,
mint amikor egy influenszer felszólítja a követőit,
hogy iratkozzanak le egy csatornáról. Volt már rá példa.
De akkor még senki sem tudta, hogy eljött. Mégis sorra veszítette a
követőket. Később, persze, mindenkinek szóltak, hogy iratkozzon le.
De a rajongók akkor még nem voltak képben.
Csak Hunter és Tiffany.
Úgy gondoltuk, ők állnak a dolog mögött.
Amikor Claire mutatói elkezdtek csökkenni, egy kissé megijedtem.
Azonnal izzani kezdtek a vonalak a szülők között. Megmutattuk egymásnak az adatokat.
Mindenkinél ugyanaz a görbe rajzolódott ki.
Néhány anyukával együtt hónapokon át kutattuk a módját,
hogyan lehetne megállítani Tiffanyt. A cél az volt, hogy megtudjuk,
mit művel a csatornákkal, és valahogy visszacsináljuk.
Megosztottuk az infóinkat, és közösen próbáltunk meg rájönni,
hogy mi a helyzet. Több szervezettel is beszéltünk,
míg végül egy ügyvédi irodához
irányítottak minket.
Tiffany, és barátja-üzlettársa, Hunter, korábban azt állították,
hogy megvan a képességük egy ilyen művelethez,
és hogy másokkal már meg is tették ugyanezt.
Velem játszották el először. De mára már mindenki tudja,
hogyha elhagyod A Bandát, a nézettséged csökkenni fog,
elveszíted a feliratkozókat.
Feketelistára kerülsz.
Amint dobbantottam, Hunter kikapcsolta az értesítéseket
a csatornámon. Csakhogy kijelentkeztettük,
ő pedig veszettül próbált újra bejelentkezni,
és mindent megtett, hogy megszerezze a jelszót.
Az átlagember nem ismeri a közösségi média rejtett részeit.
A színfalak mögött többen is próbálnak bothálózatokat vásárolni,
vagy másokat lefizetni, hogy jelentsék a profilokat,
amelyeket így kevesebben látnak.
Bejutnak a felhasználók fiókjába, és videókat jelentenek.
Velünk is ezt tették. Az egyik filmünkben nem lehetett
Google hirdetést elhelyezni, mert a YouTube szerint túl erőszakos volt.
Pedig csak a barátaimmal beszélgettünk.
Később rájöttünk, hogy a videót pornó-, és szerencsejáték oldalakra ágyazták be,
ami negatívan befolyásolta a csatornám keresőoptimalizálását.
Ha valakinek a nevét hozzákapcsolják egy pornó oldalhoz,
az meg fog jelenni a Google-ben is, ha rákeresnek az illetőre.
Így örökre hátrányosan befolyásolják a megítélését,
ami látszani fog a feliratkozók számán is.
Az internetet tollal írják, nem ceruzával.
A csatornám soha többé nem lett olyan, mint volt. Minden bemocskolódott,
amiért dolgoztam.
Sziasztok! Sawyer vagyok, és nemrég indítottam a csatornámat.
Mindazt, ami fontos volt számomra és motivált
engem, azok az emberek szabotálták, akikről azt hittem,
hogy segíteni akarnak. Akikben megbíztam.
Ezért polgári pert indítottunk Tiffany és Hunter Hill ellen.
Piper ellen viszont nem, mert vele szemben nincsenek követeléseink.
Együttesen több tízmillió dollárra tartunk igényt a 11 gyermekért.
2022-ben adták be a keresetet,
amelyben törvénysértéssel és visszaéléssel vádolták Tiffanyékat.
Lerántották a leplet a színfalak mögötti szörnyűségekről.
MS. SMITH ÉS MR. HILL
Az első dolgom az volt, hogy elolvastam a panaszt.
A szülők akkoriban még leginkább a gyerekek
karrierjére gyakorolt hatások, valamint a YouTube-fiókok értékvesztése
miatt aggódtak.
Mehet?
De miután több kérdést is feltettünk a fiataloknak, rájöttünk,
hogy amit addig hallottunk a szülők részéről, az csak a jéghegy csúcsa.
11 gyerekről van szó, akiknek a sztorija egybecseng.
Amit velük tettek, az valami… döbbenetes.
Miután benyújtottuk a panaszt, végigmentünk a bizonyítási eljáráson.
Úgy tudom, hogy többen is ma találkoznak
egymással először. Illetve,
hogy a mai napig is olyan dolgok derülnek
ki, amelyekről eddig nem értesültek.
A legelején még azért vágtak bele ebbe az egészbe,
mert zavarok merültek fel a YouTube-csatornák
kapcsán. Ez volt a legfőbb oka annak, hogy felkeresték Mattet,
rajta keresztül pedig a cégünket. Csakhogy azóta rájöttek,
hogy más is volt még a háttérben: érzelmi bántalmazás,
valamint szóbeli és szexuális zaklatás is.
Amikor Claire és Reese beszámoltak róla, hogy mi történt velük,
csoportos megbeszélést tartottunk az ügyvédeinkkel.
Akik kérdéseket tettek fel.
Sophie mondott valamit, mire Claire rávágta,
hogy vele is megtörtént ugyanaz. Aztán kiderült,
hogy Reese-nek és Haydennek is hasonlóak a tapasztalatai. Sawyernek
dettó. Végre mind elmondhatták, ami a szívüket nyomta.
Meg se fordult a fejünkben, hogy szexuális jellegű sztorik is lesznek.
Sötét dolgok derültek ki, én pedig rosszul éreztem magam,
amiért nem hoztam ki hamarabb a lányomat.
Már nem emlékszem hogy jutottunk el odáig, de egy nap Tiffany megkérdezte tőlem,
hogy leszoptam-e már valakit. Visszakérdeztem, hogy az meg micsoda?
Kicsi voltam még, fogalmam sem volt róla, miről beszél. Összezavarodtam.
Ő meg elkezdett röhögcsélni, és azt vettem észre, hogy Hunter is nevet.
Aztán Tiffany egyszer csak azt mondta… hogyha gondolom, kipróbálhatom Hunteren.
Felajánlotta, hogy először bemutatja, hogy kell csinálni.
Ekkorra már mindketten hangosan röhögtek. Piper rászólt az anyjára, hogy fejezze be.
A saját lányának kellett leállítania. 11 éves voltam.
Nagyom sajnálom az akkori önmagam. Úgy érzem,
hogy simán kihasználhattak volna abban a helyzetben. És ez baromi rémisztő.
Tiffany a legsebezhetőbb életkorban vett célba minket. Figyelt rá,
hogy ne legyen szemtanú. És Lennyről még nem is beszéltünk.
Lenny!
Lenny Tiffany és Piper cicája volt, de már nincs köztünk.
Tiffany őt is megszemélyesítette. Szavakat adott a szájába,
és arra használta fel, hogy büntetlenül fogalmazhassa
meg a szexuális
célzatú, mocskos gondolatait.
Lenny cica nem szerepel Piper videóin. Ő egy műsoron kívüli karakter volt,
kifejezetten nekünk szánva.
Reggelente Tiffany ébresztett bennünket, és ilyenkor általában Lenny bőrébe bújt.
Az egyik alkalommal bejött a szobába, aztán egyszer csak már fent volt az ágyon.
Négykézláb bemászott közénk Piperrel, és gyakorlatilag leszorított minket.
Azt mondta, hogy ő most egy hegyi kecske. Elkezdett állati hangon vonyítani,
meg azt a köpős trükköt csinálta. Amikor valaki leereszti a nyálát,
aztán visszaszívja. A fejem felett kezdte el…
én meg mozdulni se tudtam. Esélyem se volt megvédeni magam.
Aztán valahogy kiszabadítottam a karomat, és gyorsan a fejemre húztam a takarót,
mielőtt a nyálcsík elért volna. Utána felkeltünk, és úgy tettünk,
mintha minden rendben lenne.
Amikor a gyerekek elmesélték, hogy mi mindent művelt velük… mi, anyukák,
elkezdtünk bőgni.
Rengeteg durva dolgot hallottunk. Mégis hogy történhetett ez?
Főleg Reese esetében. Ő még szinte baba volt. Csak 9 éves.
Már nem tudom pontosan, hogyan kezdődött. Vittem valamit Tiffanynak a szobájába.
Letettem az ágyára, és már fordultam is meg, hogy kimenjek.
De ekkor megszólalt Lenny hangján, és kérlelt,
hogy maradjak. Eszem ágában sem volt. De ekkor utánam nyúlt. Már nem emlékszem,
hogy pontosan melyik testrészemnél ragadott
meg. Bemenekültem a fürdőszobájába, és magamra zártam az ajtaját.
Odabent ücsörögtem, és aztán Tiffany megszólalt Lenny hangján:
„Reese! Nincs rajtam nadrág. Akarod látni? ”
Nemet mondtam. Nem akartam őt ruha nélkül látni.
Rémes lett volna, szóval a szemem elé tartottam a kezemet.
Csendben kinyitottam a fürdő ajtaját, aztán körbetapogatóztam a szobában.
Amikor már nagyjából tudtam, hol vagyok, elindultam az ajtó felé.
De akkor Tiffany lerántott az ágyra. Leszorította a karomat,
és aztán elkezdte simogatni az arcom, utána meg a mellkasom.
Mindenhol letapizott, ahol csak ért.
Nagy nehezen kiszabadultam a szorításából, feltéptem az ajtót, és kimenekültem.
Rögtön a lakókocsihoz siettem, és ki se mozdultam onnan.
Csak másnap mertem előjönni.
Mire Reese befejezte a történetét, mindannyian zokogtunk. Ki voltunk akadva.
Szó szerint rosszul lettem. Majdnem elhánytam magam.
Még most is kiráz tőle a hideg. Sophie-val is hasonló dolgok történtek.
Tiffany szexuálisan zaklatott engem, Claire-t és Reese-t is. Nem is egyszer.
Előfordult olyan is, hogy én éppen aludtam.
Aztán hirtelen arra ébredtem, hogy Tiffany fölém tornyosult.
Elkezdett simogatni, mindenhol, és azt mondta,
hogy csak Lenny dörgöli hozzám a péniszét. Végül leszállt rólam,
és kiment a szobából. De én nagyon megijedtem,
és onnantól kezdve mindig bezártam az ajtómat. Csakhogy volt rajta egy rés,
amibe befért az aprópénz, így kívülről is el lehetett
fordítani a kilincset. Hiába zárkóztam be, ő ezután is gond nélkül nyitotta az ajtót.
Nem tudom szebben megfogalmazni, de… onnantól fogva kést tartottam az ágyban.
Rettegtem attól, hogy valamelyikük egyszer
csak bejut a szobámba. Ezenkívül is történtek még olyan dolgok,
amikről nem akarok kamera előtt beszélni. Túl sok lenne.
Ekkor hallottam először, hogy mi történt pontosan.
Nagyon nehéz volt feldolgozni. A gyerekek ártatlansága teljesen
odaveszett. Úgy éreztem, hogy nem védtem meg a lányomat.
Annyira sajnálom szegényeket.
Nekünk kellett volna vigyáznunk rájuk, de nem sikerült.
Képtelenek voltunk rá.
Anyukám semmit sem tudott Tiffany szexuális
zaklatásáról. Nem szóltam neki róla,
és emiatt rosszul éreztem magamat. Sokkal hamarabb ki kellett volna tálalnom,
elmondani az igazat. De egyikünk sem tette.
Claire és Reese egy szót sem szóltak
a szüleiknek. De a többiek se.
Néha megfordult a fejemben, hogy szólok róla anyuéknak.
Csakhogy Tiffany Piperrel is megcsinálta ugyanazokat a dolgokat,
amiket velem és Reese-szel is.
Piper szerint mindez teljesen normális volt. Mi meg azt hittük,
hogyha ő úgy gondolja, hogy nincs probléma,
akkor nekünk se kéne parázni. Azért nem gondoltam rosszra,
mert elhitettem magammal, hogy így néz ki egy hétköznapi család.
Azért tudta ilyen sokáig megúszni, mert családtag. Amikor ezeket csinálta,
nem önmaga volt.
Tiffany a közösségi média egyik legnépszerűbb
gyermekinfluenszerének az édesanyja és menedzsere. Piper fiókjait is ő kezeli.
Már többször is kritika érte a megkérdőjelezhető videói miatt.
Sarah Adamsnek hívnak. Enyém a „mom.uncharted” nevű oldal.
Azért hoztam létre a platformot,
hogy beazonosítsam azokat az influenszereket és szülőket,
akik kihasználják a gyerekeiket az interneten.
2021 végén szereztem tudomást Piper Rockelle-ről,
és a per is akkoriban indult. Innentől fogva kicsit jobban odafigyeltem
arra, hogy mi történik velük.
Biztos hallottatok a Tiffany Smith elleni perről.
A Banda 11 korábbi tagja nyújtotta be a keresetet,
akik együtt dolgoztak Piperrel. Több vádpontot is megfogalmaztak.
A mai videó Piper Rockelle-ről és egy totál őrült perről szól.
147 oldalnyi abszolút agymenés.
A vádak: testi, érzelmi,
verbális és szexuális bántalmazás,
illetve kizsákmányolás.
Néhány vádpont döbbenetes.
A kereset előtt Pink az alábbiakat tweetelte:
„Hány, Piperhez hasonló gyermeket használhatnak ki a szülei? Mikortól lesz
nem oké, hogy egy 13 éves gyerek bikiniben pózol, miközben az anyja
fotózza?”
Felháborító dolgokkal vádolják Piper édesanyját.
Tiniket buzdított orális szexre és ribancos
öltözködésre, illetve fogdosta is őket.
Ellopta az ártatlanságunkat.
Nem tudtuk, hogy mi folyik ott, mert be sem engedtek minket.
NE MONDD, HOGY TE NEM HASZNÁLTAD KI A GYEREKEIDET A PÉNZ MIATT.
Aki ezt szülőként megengedte, az is bűnös.
Nem érdekel, hogy nem tudták. Mert hozzájárultak.
Nem megy! Nem bírom!
Intő jelek sokasága tűnt fel már az első perctől kezdve A Banda háza táján,
amelyekről a szülők nem vettek tudomást. A szőnyeg alá söpörték. Elbagatellizálták.
Így ők is bűnrészesek a gyermekük kizsákmányolásában.
Ha ismeretlenül nézném a műsort, idiótának nevezném magunkat. Megkérdezném,
hogy mi a francért nem hozták el onnan a gyerekeket. Igen, így reagálnék.
Nem érteném, miért engedték ezt a szülők. De a helyzet ennél bonyolultabb.
Tiffany nem csak a gyerekeket manipulálta. A szülőket is megtévesztette.
Árgus szemekkel figyelt bennünket.
Nem hagyta, hogy másokkal ismerkedjünk,
vagy hogy beszéljünk azokkal, akik kiléptek.
Mire rájöttünk, hogy valami nem stimmel, túlságosan féltünk bármit is tenni ellene.
Olyan volt, mint valami szekta.
Nem lehetett csak úgy kilépni. Aki benne volt,
tudta milyen következményekkel járt volna keresztbe tenni Tiffanynak. Azonnal
bosszút áll a srácokon. Tönkreteszi őket. A poklot szabadítja rájuk.
Senki sem akar rosszat a gyerekének. Ők maguk sem merték elmondani,
hogy mi folyik ott. Sawyer egy szót sem szólt.
Nem akarta, hogy felhúzzam magam,
és meggondolatlanul cselekedjek,
mert tisztában volt a következményekkel.
A lényeg a következő, a szülők nem tudták, hogy mi történik.
Természetesen bárki hibáztathatja őket amiatt, hogy nem figyeltek oda jobban.
De ez még nem menti fel a vádlottakat az alól, amit a gyerekekkel tettek.
Ez az ügy nem a szülőkről szól.
Miután a per kitudódott, rengetegen találtak meg azzal,
hogy hazudok. Azt is megkaptam,
hogy nem lett volna szabad
elhagynom a családomat.
Nagyon sokan meggyűlöltek minket, amiért eljöttünk. És ahelyett,
hogy próbáltak volna meghallgatni, inkább azt mondták, hogy hazudunk.
Baromi rossz érzés volt. Tényleg. Nem csak a gyűlölködő kommentek miatt,
hanem azért is, mert fogalmam sem volt, hogy mi vár rám.
Mindenki azzal vádol bennünket, hogy hazudunk.
Hogy csak a pénz kell nekünk. De komolyan mondom,
hogy Corinne-t kicsit sem érdekli a pénz.
Túl sokáig hallgattatták el. Azt akarja, hogy mindenki tudja,
ezek a szörnyűségek tényleg megtörténtek.
Úgy érzem, készen állok rá, hogy szembenézzek vele. Erősebbek vagyunk,
mint azt gondolná. Figyelmeztetnünk kell az embereket,
hogy mások ne essenek ebbe a csapdába.
Szerintem minden egyes embert képviselünk, főleg ebben az iparágban.
Mert a színfalak mögött zajló dolgokat soha… senki nem látja.
A Tiffany ellen felhozott vádak,
melyek közt szerepel a zaklatás és a tiltott
gyermekmunka, egyáltalán nem egyediek. Máskor és máshol is előfordultak már.
A gyermekinfluenszer iparágban ezek a visszaélés gyakori formái.
A szigorú nevelési stílusáról ismert YouTube-anyuka gyermekbántalmazás
gyanújába keveredett.
Ez az iparág a vadnyugat törvényei szerint működik.
Egyetlen jogszabály sem védi a srácokat.
Eljutottunk oda, ahol a szórakoztatóipar még sosem járt.
Ezért kellett benyújtani a keresetet,
mert ügyfeleim számára a per az egyetlen lehetőség. És szerintem ez nem normális.
Ha egy gyerekkel így bánnak, nem ügyvéddel kellene érvényt
szerezniük a jogaiknak.
Mr. Hill! Emelje fel a jobb kezét.
Esküszik, hogy az igazat,
és csakis a színtiszta
igazat fogja mondani?
Igen.
Hunter érdekes figura az ügyben. Mindig is úgy tekintettem rá,
mint aki megvéd, ha kell. Aki csak Tiffany áldozata,
és nem tudja megkülönböztetni a jót a rossztól. Egy ideig együttéreztem vele.
Volt rá példa, hogy Tiffany durván beszélt magával?
Nem.
Soha?
Egy pár vagyunk. Vitatkozunk néha.
A felszínen Hunter rendes fickónak tűnik. Azt hittük, csak segíteni akar nekünk,
hogy minél nagyobb sikereket érjünk el. De valójában csak akaratgyenge,
és Tiffany irányítja.
Tiffanyval dolgozni fantasztikus. Valószínűleg ő a legjobb főnök,
partner, mentor
és csapattárs, akit csak kívánni lehet.
Az embernek a húszas éveiben illene már kiállnia magáért,
és a rá bízott 12 évesekért.
Három, kettő, egy, felvétel!
-Tiffany csatlósa volt. -Mit mondassak velük?
Nyilván csak a YouTube kedvéért akarta,
hogy kerüljünk közel hozzá és nyíljunk meg előtte,
mert így nem mondtunk nemet semmire sem.
Már kicsit se kedvelem. Csak egy dilinyós, aki 12 évesekkel lógott.
PAPARAZZI SZEMBESÍTI HUNTERT ÉS TIFFANYT, 2022
Mi a helyzet, Hunter? Csak a munkánkat végezzük.
A kereset ügyében nyomozunk.
Nem fotózhattok kiskorúakat.
-Csakhogy ez közterület. -Engedélyt kell kérnetek.
11 kiskorú szexuális zaklatással vádolja!
Amikor kiderült, hogy keresetet nyújtottunk be,
nem csak mi kaptunk hideget-meleget. Tiffanyt is kritizálták.
Úgyhogy Piper videóban sietett
az anyja segítségére.
Ha anyukám nem segített volna, hogy valóra váltsam az álmaimat,
akkor most nem lennék itt.
Minden egyes nap megköszönöm neki a segítségét,
és hálát adok, amiért ennyire erős. Képtelen
lennék ugyanazt végigcsinálni, amit ő.
2021-ben találkoztam először Piperrel és Tiffanyval. Egy barátom vitt el hozzájuk,
mert örökbefogadtak néhány cicát, én pedig imádom a macskákat.
Onnantól kezdve havonta egyszer biztos találkoztam velük. Volt úgy,
hogy háromszor is mentem egy hónapban. TikTok videókat csináltunk, beszélgettünk,
jól elvoltunk.
Emlékszem, Piper eleinte nagyon jól
érezte magát a barátaival. Mindig kellemes volt a hangulat.
De a vége felé… már látszottak rajta a depresszió jelei.
Alig evett, folyton egyedül akart lenni.
Piper édesanyját, Tiffany Smith-t össztűz alá vették
A Banda korábbi tagjai.
Miután beadták a keresetet, Tiffany azt mondta Pipernek,
hogy a többiek gonoszak, akiknek a pénzére fáj a foguk,
és tönkre akarják tenni a hírnevét, ráadásul soha nem is kedvelték őt.
Piper elhitte neki, és most már ő is ezt nyilatkozza,
ha szóba kerül a per. Bármit mond neki Tiffany,
az bevésődik az agyába.
Mintha beprogramozták volna.
Úgy gondolom, hogy az egész az én hibám.
Ha nem barátkoztam volna ezekkel a szörnyű emberekkel,
nem tudnák bántani a családomat.
Miután benyújtottuk a keresetet,
a YouTube letiltotta Piper csatornájának bevételszerzési lehetőségét.
Továbbra is posztolhatott, de pénzt már nem keresett vele.
A YouTube-os bevétele havi 5-600 ezerről nulla dollárra csökkent.
A cég ezt az irányelveik és a szerződési feltételeik megsértésével indokolta.
Irányelvünk szerint, ha egy tartalomgyártó platformon
kívüli viselkedése
elfogadhatatlan, vagy hátrányosan érinti alkotóink
közösségét, demonetizálhatunk, azaz felfüggeszthetjük a bevételszerzést.
A demonetizáció komoly büntetés.
Csak a legellentmondásosabb tartalomgyártókat sújtják vele.
Viszont amíg a média nem hívja fel valamire a figyelmet,
a platformok semmit sem tesznek.
Amikor beperelik az influenszereket, nagy bajba kerülnek.
Elvesztik a zsíros szerződéseket, a nagy márkák dobják őket.
Senki sem akar együtt dolgozni egy botrányhőssel.
A per miatt kénytelenek voltak módosításokat eszközölni.
Tiffany új bevételi forrásokat keresett, hogy pénzzé tehesse a gyermekét.
Más platformokra vonultak át, például a Snapchatre. Amely nem olyan,
mint a többi közösségi médiaalkalmazás, mert nincs rajta kommentszekció.
Elég csak posztolni, máris dől a pénz.
Megtudtam, hogy Piper egy BrandArmy nevű
honlapon is szerepelni szokott. A BrandArmyt úgy kell elképzelni,
mint az Onlyfans-t, csak nincs rajta meztelenkedés.
A BrandArmynál már 13 éves korban is lehet tartalmat gyártani.
De feliratkozni csak a 18. életévtől szabad.
Vagyis a BrandArmy-n a felnőttek feliratkozhatnak
a kiskorúak exkluzív tartalmaira.
Fogalmam sincs, mivel igazolják ezt, vagy hogy lehet ez az egész legális.
De a mai digitális világban így működnek a dolgok. És ettől hányingerem van.
Sok fiatal influenszer felismerte, hogy van piaca az extra tartalmaknak is.
A Meta vizsgálatot folytatott a jelenséggel
kapcsolatban, és megállapította,
hogy több olyan fizetőképes felhasználójuk van, akikről
kiderült, hogy szexuálisan érdeklődnek
a kiskorúak iránt.
A szexuális ragadozók többféleképpen is kihasználhatják a gyerekeket.
Volt példa online zaklatásra. Előfordult, hogy követték a kiszemeltjüket.
Sok ijesztő dolog történik.
Nem is tudom, melyik a károsabb. Az,
hogy névtelenségbe burkolózó felnőttek csorgatják rájuk a nyálukat,
vagy hogy a tinik ezzel tisztában vannak.
Így hát… továbbra is provokatívan fognak
viselkedni, mert tudják,
hogy minél kihívóbbak, annál több lájkot,
kommentet, és végső soron pénzt gyűjtenek.
A platformok tárt karokkal várják a gyerekeket,
akik olyan videókat pakolnak fel magukról,
amelyeket senkinek nem lenne szabad látnia. Ez több, mint helytelen.
Nem lenne szabad megengedni… mert nem elég érettek a döntéshez.
Tiszta rúzsfolt az egész testem. Dörzsöljük le!
Megszakad a szívem, hogy ilyen helyzetben látom őt.
Abban sem vagyok biztos, hogy volt beleszólása.
Az a Piper, akit én ismertem,
nem akart volna ilyet csinálni.
Aggódok miatta. Mostanában egy csomó fürdőruhás
videót készít. Jó lenne tudni, mi folyik ott valójában.
Észrevettem, hogy Piper gyakran nyugtalankodik
a pénz miatt. Mindig amiatt izgult,
hogy fizetni kell a jelzálogot, és a 70 macskájuknak 20 rugóba
kerül az állateledel. Úgy
tűnt, hogy egyedül Piper feladata a családfenntartás.
Egyre kacérabban kezdett táncolni, az öltözködése egyre kihívóbb lett.
Sokkal idősebbnek tűnt a koránál, és nem úgy viselkedett,
mint egy átlagos 15-16 éves. Ráadásul többször is előfordult,
hogy miután befejeztek egy hagyományos fotózást,
Piper felvette egy bizonyos ruhamárka termékeit,
amikben a BrandArmynak kellett pózolnia.
Tiffany még szólt is neki, hogy tegye oda magát. Piper előrehajolt,
kitolta a fenekét, és elkezdte simogatni magát,
mintha szexuális izgalomba jött volna.
Vajon hol van Tiffanynál a határ? Képes volt felrakni a lányát
egy olyan oldalra, ahol bikiniben kénytelen
grasszálni a feliratkozók kedvéért. Mind a mai napig. És még nincs vége.
Nem hagy nyugodni, hogy Tiffany továbbra is manipulál
másokat. Főleg azért,
mert a kereset benyújtása után
az FBI megkeresett minket.
Azt mondták, beszélni akarnak a lányokkal.
Úgy tudom, az FBI az összes olyan
családot végiglátogatta, akiknek közük van a perhez.
Náluk van minden adatunk. Ismerik a történetünket.
Több Los Angeles-i kerületből is kaptak rendőrségi
jelentéseket, mégsincsenek válaszok.
Az FBI-ügynöktől megtudtuk, hogy addig nem indítanak büntetőeljárást,
amíg nincs a kezükben olyan egyértelmű bizonyíték,
amellyel pert lehetne nyerni. Vagyis egyelőre… sötétben tapogatózunk.
Ekkor hallottunk utoljára az FBI felől.
A kormánynak nem fűlik a foga hozzá,
hogy szigorúbb szabályozást vezessenek be az iparágban.
Viccként kezelik ezt a szektort. A törvényhozók gyakran 70-80 évesek.
Nem veszik komolyan az ágazatot. Gúnyt űznek belőle.
Mr. Zuckerberg! Maga több, mint kétmilliárd embert vett rá arra…
…hogy adják meg az összes személyes adatukat,
cserébe azért, hogy láthassa,
mit vacsoráztak a középiskolai
barátaik szombat este.
Így néz ki az üzleti modellje, nem igaz?
Nem így jellemezném.
Az, hogy ilyen emberek próbálnak törvénykezni az ügyben, olyan,
mintha egy csimpánz akarná kirakni a Rubik-kockát. És őszintén?
A csimpánznak előbb sikerülne. Ha nem kezdjük el komolyan
venni az iparágat, annak a gyerekek isszák meg a levét.
Üdv újra a csatornámon! Ideje, hogy jól megvicceljünk valakit!
A nevem Chris McCarty. Én vagyok Quit Clicking Kids alapítója.
Azért dolgozok, hogy megóvjam a gyermekinfluenszereket.
És noszogatom a törvényhozást, hogy tegyenek végre valamit.
A középiskola utolsó évében vágtam bele a projektbe.
Akkoriban több olyan történetet is olvastam,
amelyek elgondolkodtattak arról, mi folyik az ágazatban.
Több réteget is le kell hámoznunk. Az egyik legnagyobb tévhit,
hogy az influenszerkedés nem munka, főleg, ha gyerekek végzik.
Pedig a többségük nem hobbiból csinálja. Sok esetben ez az elsődleges,
vagy az egyetlen bevételi forrás a családjuk számára. Vagyis
a tartalomgyártás indokolatlanul nagy terhet ró a kiskorúakra.
Gyerekként hatalmas nyomást jelenthet,
ha te vagy az egyetlen kenyérkereső a családban.
Hamar piszkossá válhat a játszma, ha ennyi pénzről,
és ekkora hírnévről van szó. Könnyen felboríthatja a megszokott
családi szerepeket.
Elképzelni se tudom, milyen érzés lehet egy gyereknek,
hogy gyakorlatilag ő a fejőstehén és az aranytojást tojó tyúk a családban.
Ami Pipert illeti, ebben a történetben ő az,
aki az évek során bevételt generált a család részére. Persze,
azzal is lehetne érvelni, és Tiffany nyilván meg is tenné,
hogy ő a menedzser, tehát ő is jogosult a pénz egy részére.
Csakhogy ez nem változtat a tényen, hogy kizsákmányolja a saját lányát.
Izgulsz kicsit?
-Nem igazán. Inkább azt mondanám… -Több államban is érvényben van az
úgynevezett Coogan-törvény, ami a gyerekszínészeket védi. Kimondja, hogy
keresetük egy részét a szülőknek félre kell tenni a számukra.
A munkám részeként el szeretném érni,
hogy a gyermekinfluenszerek ugyanolyan védelemben részesüljenek,
mint színész kollégáik.
Az amerikai törvényhozás kezd felzárkózni a témakörben.
Illinois az első állam, ahol a közösségi médiás videókban
szereplő kiskorúakat
kompenzálják munkájukért.
Kalifornia az Illinois-ihoz hasonló jogszabályokat vezetett be.
A kormányzó, a korábbi gyermeksztár, Demi Lovato társaságában, két,
kizsákmányolást megakadályozó törvényt is aláírt.
Reményt adhat, hogy Kalifornia, ahol viszonylag sok a gyerekinfluenszer,
nekilátott megtenni az első lépéseket a változás felé.
Remélem, hogy ez elindít egy folyamatot,
amely nemcsak a pénzügyi kompenzációra terjed
ki, hanem a szabályozott munkaidőre, és annak ellenőrzésére is,
hogy a családok megfelelően
védik-e a gyermekeiket.
Kezdetnek jó. De van haszna? Nem igazán. Kifizetik őket, de minden marad a régiben.
Bárcsak lenne mód a közösségi média világának
szabályozására. De nem tudom, hogy lehetne megcsinálni.
Örülnék, ha tévednék… de fogalmam sincs,
hogy lehetne beszabályozni, vagy egyáltalán megfigyelni a
szülők tevékenységét, miközben
a gyerekükről készítenek képeket az otthonukban.
Egyszerűen nem hiszem, hogy ez lehetséges.
Túl sokáig hagytuk, hogy a platformok ellenőrizetlenül
terjeszkedjenek, most pedig már késő. Néhány dolgot azért megtehetünk.
Fel kell világosítani az embereket,
változtatni kell a hozzáállásunkon és a szokásainkon.
A szülők felelőssége abban áll,
hogy nem szabad olyan helyzetbe kényszeríteniük a gyermekeiket,
amelyben kihasználhatják őket.
Meg kell kérdezni magunktól. Tényleg rendben van,
hogy kiskorúak nagy nyilvánosság előtt avatnak be idegeneket a
magánéletük legrejtettebb titkaiba? Tényleg látnia kell mindenkinek,
hogy mennyire kiszolgáltatottak?
Valószínűleg nem javasolnám a szereplést se a gyerekeimnek, se az unokáimnak.
Viszont hiszem, hogy lehet biztonságosabb keretek
között is influenszerkedni, és törekednünk kell ennek megvalósítására.
A legnagyobb problémát a platformok által alkalmazott üzleti modell jelenti.
Tiffany és Hunter többszázezer dollárt kerestek havi szinten. Ez több,
mint motiváló számukra,
hogy tovább folytassák a kiskorúakat kizsákmányoló üzelmeiket.
Tedd a kezed a csípőjére!
Te meg a tarkójára! A végén smárolni fogtok.
Remélem, hogy a nagyközönség felismeri,
nem szabad gondolkodás nélkül fogyasztani az ilyen tartalmakat,
mert a videók súlyos károkat okozhatnak azoknak,
akiket a létrehozásukhoz felhasználnak.
Az a gond, hogy a tartalomfogyasztók életben tartják
a profilokat. Feliratkoznak,
bekövetik az oldalt és megvásárolják a szponzorált termékeket.
Minél kevesebb figyelmet kapnak ezek a fiókok, annál jobb.
Így a szülők kétszer is meggondolják,
mielőtt ilyen módon szolgáltatják ki a gyerekeiket. Remélem,
idővel mindenki elfordul ezektől a tartalmaktól.
Van bennem némi ellenérzés a YouTube és a közösségi média iránt, és azt hiszem,
a lelkesedésem is… jelentősen alábbhagyott.
Egy időre búcsút vettem a YouTube-tól, mert lealacsonyítónak éreztem az egészet.
Nehéz motiváltnak maradni, ha folyamatosan negatív kommenteket kapsz.
Kaptunk egy ajánlatot peren kívüli megegyezésre.
Szóltam róla Claire-nek is. Nem mondhatnám, hogy… örült volna neki.
Főleg azért nem, mert a tanúk padjára akart állni,
hogy beszámolhasson róla a bírónak és az esküdtszéknek is, hogy mi történt vele.
Úgy érzi, hogy Tiffany megússza a dolgot, és őszintén szólva egyetértek vele.
Abban egyeztünk meg, hogy az igazságnak ki kell derülnie.
Mindenkinek tudnia kell Tiffany üzelmeiről.
Sikerült elérnünk, hogy szárnyra kapjon a hír.
Személy szerint úgy gondolom, hogy megvalósítottuk a célunkat.
Lehet, hogy a pernek vége,
de a tapasztalataink megosztásáról továbbra sem tettünk le. Remélem,
sikerül megakadályoznunk, hogy más gyerekek is átéljék azt,
amin a mieink keresztülmentek.
Elvették tőlem a lehetőséget, hogy része lehessek a fiam életének.
De Tiffany továbbra is a lányával maradhat.
Őt vádolják visszaéléssel, mégis együtt él Piperrel,
míg engem elválasztottak a fiamtól.
Egy per során nem mindig győz az igazság.
Tiffany továbbra is vígan készítheti a véleményes
tartalmat. Új gyerekek érkeztek, A Banda pedig él és virul.
Nincs gondja a toborzással. Mindig van új jelentkező.
Semmi sem ért véget. Minden megy tovább. Azt hittem, a per majd leállítja. Hát nem.
Nem csak a mi 11 gyerekünkről van szó. Mások is vannak még. Nem is kevesen.
És ha nem teszünk semmit, helyettük is lesz más.
Van egy olyan áldozata is az ügynek, aki nem ül itt az asztalnál. Talán fel se
-fogja, hogy áldozat. És ő Piper. -Úgy van.
Őt senki sem képviseli.
Nem lehet itt. Szigorúan megszabják, mit tehet és kivel beszélhet.
Vagyis ő a legnagyobb áldozat.
Még emlékszem a szépségversenyes időszakára,
amikor Corinne-nal forgattak. Annyira édes kislány volt.
Corinne! Ez az, kislány! Piper!
Gyia!
Emlékszem, hogy a korai videóiban, amikor még nagyon pici volt,
csak úgy csillogott a szeme. Látszott rajta, hogy nagyon élvezi.
De ha vetünk egy pillantást az elmúlt évek tartalmaira…
az a csillogás teljesen eltűnt. Már kicsit se szórakoztatja
az influenszerkedés. Elkeserítő.
Próbálok nem nevetni!
Folytasd már! Alig van szöveged, a rohadt életbe!
Képzeljenek el egy világot, amelyben bármit tesznek,
emberek tízezrei kommentelik, és még kritizálják is magukat.
Ebben a világban önök nem hibázhatnak szabadon. Nem próbálhatnak
ki új dolgokat anélkül, hogy valaki beleszólna.
Sajnos, nagyon sokan elfelejtik. Attól, hogy valaki gyerek,
még vannak érzései. És tönkre fogja tenni,
ha folyamatosan negatív
visszacsatolást kap.
Nekünk kell biztosítani gyermekeink érzelmi jólétét,
hogy egyedül is megtalálják helyüket a világban.
Gyerünk! Dobjatok egy csókot a kamerának!
Bízok benne, hogy Piper egy nap rádöbben, mibe keveredett, és lelép onnan.
De még elhiszi, hogy az a normális, ami náluk történik.
Elszomorító. Az anyja folyamatosan befolyásolja. Innen üzenem Pipernek, hogy
ez nem normális!
Úgy van! A legjobb lenne, ha lelépne otthonról,
és többé nem tudná manipulálni se Tiffany, se Hunter.
Szerettük volna Pipert is kiszabadítani.
De… olyan helyzetbe kerültünk, ahol először magunkról
kellett gondoskodnunk. De ettől még cefetül éreztük magunkat.
Nagyon nehéz volt elszakadni Pipertől. Nem akartam, hogy úgy érezze, elhagyom.
Nem akarok sírni.
Oké.
Rettenetes volt. Ugyanolyan idősek vagyunk,
ő is a család tagja. Nagyon hamar összebarátkoztunk.
Szóval… szörnyű volt elhagyni. Még most is rosszul érzem magam miatta.
Tudnia kell, hogy nem az ő hibája. Butaság lenne magát okolnia bármiért is.
Még mindig nagyon szeretem, és törődök vele.
Gyertek, csajok! Kezdünk!
Mindannyian segítenénk neki gondolkodás nélkül. Sokkal jobbat érdemel,
mint amit most kap. Piper a legrendesebb lány. Rászolgált,
hogy igazi barátok vegyék körül egy biztonságos környezetben.
TIFFANY, HUNTER ÉS PIPER ÜGYVÉDEIKEN KERESZTÜL MEGTAGADTÁK,
HOGY INTERJÚT ADJANAK, VAGY NYILATKOZZANAK A SOROZATBAN.
TIFFANY SMITH NYILVÁNOSAN TAGADJA
A VOLT BANDATAGOK ÉS SZÜLEIK ÁLLÍTÁSAIT.
SMITH ÉS HUNTER HILL A 2022-ES PERBEN
EGYIK FÉL ELLEN SEM EMELTEK BÜNTETŐJOGI VÁDAT.
2024-BEN A FELEK PEREN KÍVÜL MEGÁLLAPODTAK.
A 11 FELPERES ÖSSZESEN 1,85 MILLIÓ DOLLÁRT KAPOTT.
HA ÖNT, VAGY ISMERŐSÉT SZEXUÁLISAN ZAKLATTÁK,
MINDEN INFORMÁCIÓT MEGTALÁL A WWW.WANNATALKABOUTIT.COM WEBOLDALON.
KÉSZÜLT NILE CAPPELLO CRUSHED CÍMŰ CIKKE ALAPJÁN